****

**Tlačová správa**

Vec: Artforum vydáva e-knihu Coffee Stories Pavla Sibylu

Dátum vydania TS: 21. 11. 2012

Kontaktná osoba: Monika Kompaníková, [pr@artforum.sk](mailto:pr@artforum.sk), 0948 033 768

www.artforum.sk


**Znenie tlačovej správy: V stredu vychádza Coffee Stories v elektronickej podobe**

Po dlhšej odmlke mladého slovenského autora Pavla Sibylu vychádza vo vydavateľstve Artforum druhé vydanie jeho zbierky poviedok Coffee Stories alebo Deň ako každý iný. Obohatené o novú poviedku a iba v elektronickej podobe.

Spomínate si ešte na mladého slovenského autora Pavla Sibylu? Pred pár rokmi debutoval zbierkou poviedok Coffee Stories a krátko nato pridal román Niečo o orchideách. V poslednej dobe sa však jeho knihy nenápadne vytrácajú z regálov kníhkupectiev a po autorovi zostalo ticho.

Zbierka Coffee Stories, ktorá je už dlhšiu dobu vypredaná, sa objaví v druhom, doplnenom vydaní. K pôvodným deviatim poviedkam pribudla bonusová desiata s názvom Príliš málo dôvodov meniť staré zvyky. Kniha vychádza iba v elektronickej podobe v stredu 21. 11. 2012 vo vydavateľstve Artforum.

**Pavel Sibyla** (1978) - Novinár a prozaik. Pochádza z malého stredoslovenského mesta Hriňová, v súčasnosti žije a pracuje v Bratislave. Vyštudovaný historik, vystriedal niekoľko zamestnaní, kým sa začal živiť žurnalistikou a beletristickým písaním. Jeho knižný debut, kniha poviedok s názvom Coffee stories alebo Deň ako každý iný sa stretla sa s priaznivým ohlasom u kritikov aj čitateľov. V roku 2009 vydalo Artforum aj jeho román Niečo o orchideách. S autorovým menom sa čitatelia v súčasnosti môžu stretnúť aj na stránkach ekonomického týždenníka Trend, pre ktorý pracuje ako reportér.



****